Vazirlar Mahkamasining “Oʻrmon xoʻjaligini boshqarish tizimini yanada takomillashtirish chora-tadbirlari toʻgʻrisida” 2017-yil 19-iyuldagi 530-son qaroriga oʻzgartirish va qoʻshimchalar kiritish haqida
(resolution, 2021-04-14)

Oʻzbekiston Respublikasi Prezidentining “Muhofaza etiladigan tabiiy hududlar sohasida davlat boshqaruvi tizimini takomillashtirish chora-tadbirlari toʻgʻrisida” 2019-yil 20-martdagi PQ-4247-son va Oʻzbekiston Respublikasi Prezidentining “Oʻrmon xoʻjaligi sohasida ilm-fanni rivojlantirish va ilmiy-tadqiqot ishlarini ragʻbatlantirish chora-tadbirlari toʻgʻrisida” 2021-yil 21-yanvardagi PQ-4960-son qarorlariga muvofiq Vazirlar Mahkamasi qaror qiladi: 1. Vazirlar Mahkamasining “Oʻrmon xoʻjaligini boshqarish tizimini yanada takomillashtirish chora-tadbirlari toʻgʻrisida” 2017-yil 19-iyuldagi 530-son qaroriga (Oʻzbekiston Respublikasi QHT, 2017-y., 30-son, 734-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Oʻrmon xoʻjaligi davlat qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Sh.M. Gʻaniyev va Oʻzbekiston Respublikasi Oʻrmon xoʻjaligi davlat qoʻmitasi raisi N.J. Bakirov zimmasiga yuklansin. 1. 1-bandning uchinchi xatboshisidagi “Davlat qoʻriqxonalari” soʻzlari chiqarib tashlansin. 2. 1-ilovada: 4-band quyidagi tahrirda bayon qilinsin: “4. Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalari (keyingi oʻrinlarda — hududiy boshqarmalar), Oʻrmon xoʻjaligi ilmiy-tadqiqot instituti, Milliy tabiat bogʻlari va ovchilik xoʻjaliklari boshqarmasi, “Oʻrmonloyiha” loyihalash instituti, Dorivor oʻsimliklarni yetishtirish va qayta ishlash ilmiy-ishlab chiqarish markazi, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi, Oʻrmon xoʻjaligi texnikumi, shuningdek, qoʻmita tizimiga kiruvchi boshqa tashkilotlar (keyingi oʻrinlarda — Qoʻmita tizimiga kiruvchi tashkilotlar) Oʻrmon xoʻjaligi davlat qoʻmitasining yagona tizimini tashkil etadi”; 11-bandning “g” kichik bandiga quyidagi mazmundagi xatboshilar qoʻshilsin: “respublikada choʻllanishning oldini olish, oʻrmonlarni qayta tiklash va ihota oʻrmonlarini koʻpaytirish boʻyicha chora-tadbirlarni amalga oshirish; Oʻzbekiston Respublikasining choʻllanish va qurgʻoqchilikka qarshi kurashish boʻyicha xalqaro majburiyatlarini bajarish; choʻllanish va qurgʻoqchilikka qarshi kurashish masalalari boʻyicha xalqaro va mintaqaviy tashkilotlar bilan samarali oʻzaro hamkorlikni taʼminlash; Oʻzbekiston Respublikasida choʻllanish va qurgʻoqchilikka qarshi kurashish boʻyicha dastur va loyihalarni ishlab chiqish va amalga oshirishda ishtirok etadigan vazirliklar, idoralar va mahalliy ijro etuvchi hokimiyat organlari ishlarini muvofiqlashtirish; Qattiq qurgʻoqchilikni boshdan kechirayotgan va (yoki) choʻlga aylanib borayotgan mamlakatlarda, ayniqsa, Afrikada choʻlga aylanib borishga qarshi kurash boʻyicha BMT Konvensiyasi talablarini bajarish doirasida Oʻzbekiston Respublikasining milliy vakolatli organi vazifasini amalga oshirish.”; 12-bandning oʻn ikkinchi xatboshisi quyidagi tahrirda bayon qilinsin: “oʻrmon fondi hududlarida sodir etilgan maʼmuriy huquqbuzarliklar uchun maʼmuriy huquqbuzarlik toʻgʻrisida bayonnoma yoki dalolatnomalar tuzish, huquqbuzarlarga nisbatan jarimalar qoʻllash;”; 24-band quyidagi tahrirda bayon qilinsin: “24. Qoʻmita tizimi quyidagi manbalar hisobidan: Oʻzbekiston Respublikasi Oʻrmon xoʻjaligi davlat qoʻmitasi markaziy apparati — Oʻzbekiston Respublikasining respublika budjeti va Jamgʻarma mablagʻlari; Qoraqalpogʻiston Respublikasi Oʻrmon xoʻjaligi qoʻmitasi, viloyatlar oʻrmon xoʻjaligi boshqarmalari — Jamgʻarma mablagʻlari va qonun hujjatlarida taqiqlanmagan boshqa mablagʻlar; Milliy tabiat bogʻlari va ovchilik xoʻjaliklari boshqarmasi, Dorivor oʻsimliklarni yetishtirish va qayta ishlash ilmiy-ishlab chiqarish markazi, Oʻrmon xoʻjaligi texnikumi — Oʻzbekiston Respublikasining respublika budjeti mablagʻlari, Jamgʻarma mablagʻlari va qonun hujjatlarida taqiqlanmagan boshqa mablagʻlar; Milliy tabiat bogʻlari, davlat oʻrmon xoʻjaliklari, davlat oʻrmon ishlab chiqarish korxonalari, dorivor oʻsimliklarni yetishtirish boʻyicha ixtisoslashtirilgan davlat oʻrmon xoʻjaliklari, davlat oʻrmon-ovchilik xoʻjaliklari, ilmiy-tajriba stansiyalari — Qoraqalpogʻiston Respublikasi respublika budjeti, viloyatlar mahalliy budjetlari, Jamgʻarma mablagʻlari, budjetdan tashqari mablagʻlar va qonun hujjatlarida taqiqlanmagan boshqa mablagʻlar; Oʻrmon xoʻjaligi ilmiy-tadqiqot instituti, Oʻrmon xoʻjaligi ilmiy-tadqiqot institutining Andijon filiali, Choʻl hududlarida oʻrmonchilikni rivojlantirish ilmiy markazi, Oʻrmon xoʻjaligini rivojlantirish innovatsiya markazi — Oʻzbekiston Respublikasining respublika budjeti mablagʻlari, Jamgʻarma mablagʻlari, grantlar va qonun hujjatlarida taqiqlanmagan boshqa mablagʻlar; “Oʻrmonloyiha” loyihalash instituti, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi — xoʻjalik faoliyatidan olinadigan daromadlar hisobidan moliyalashtiriladi”; 26-banddagi “davlat qoʻriqxonalari, davlat biosfera qoʻriqxonasi, biosfera rezervatlari” soʻzlari chiqarib tashlansin. 3. 2-ilovada: 10-bandning “d” kichik bandi oltinchi xatboshisi quyidagi tahrirda bayon qilinsin: “oʻrmon fondi hududlarida sodir etilgan maʼmuriy huquqbuzarliklar uchun maʼmuriy huquqbuzarlik toʻgʻrisida bayonnoma yoki dalolatnomalar tuzish, huquqbuzarlarga nisbatan jarimalar qoʻllash;”; 20-band quyidagi tahrirda bayon qilinsin: “20. Oʻrmon inspeksiyasi xodimlari, xoʻjalik egyerlari, milliy tabiat bogi inspektorlari qonun hujjatlarida belgilangan tartibda xizmatni oʻtash davrida xizmat quroli, uning oʻq-dorilari va maxsus vositalar bilan taʼminlanadilar.”. 4. 3-ilovada: ilovaning nomi quyidagi tahrirda bayon qilinsin: “Oʻzbekiston Respublikasi Oʻrmon xoʻjaligi davlat qoʻmitasi milliy tabiat bogʻlari va ovchilik xoʻjaliklari boshqarmasi toʻgʻrisida nizom”; 1 va 2-bandlar quyidagi tahrirda bayon qilinsin: “1.Ushbu Nizom Oʻzbekiston Respublikasi Oʻrmon hoʻjaligi davlat qoʻmitasi (keyingi oʻrinlarda — Qoʻmita) Milliy tabiat bogʻlari va ovchilik xoʻjaliklari boshqarmasi (keyingi oʻrinlarda — Boshqarma)ning maqomi, asosiy vazifalari va funksiyalari, huquqlari va javobgarligini, shuningdek, faoliyatini tashkil etish tartibini belgilaydi. 2. Boshqarma Qoʻmita milliy tabiat bogʻlari va boshqa muhofaza etiladigan tabiiy hududlar hamda ovchilik xoʻjaliklarini tashkil etish va muvofiqlashtirish sohasida boshqaruvni amalga oshiradi”; 8-bandda: ikkinchi xatboshi quyidagi tahrirda bayon qilinsin: “milliy tabiat bogʻlari hamda ovchilik xoʻjaliklari faoliyatini tashkil etish va muvofiqlashtirish;”; toʻqqizinchi xatboshi quyidagi tahrirda bayon qilinsin: “milliy tabiat bogʻlari va ovchilik xoʻjaliklari uchun mutaxassislarni qayta tayyorlash va ularning malakasini oshirishda faol ishtirok etish:”; 9-bandda: “a” kichik bandning birinchi xatboshisi quyidagi tahrirda bayon qilinsin: “a) milliy tabiat bogʻlari hamda ovchilik xoʻjaliklari faoliyatini tashkil etish va muvofiqlashtirish sohasida:” “j” kichik band quyidagi tahrirda bayon qilinsin: “j) milliy tabiat bogʻlari va ovchilik xoʻjaliklari uchun mutaxassislarni qayta tayyorlash va ularning malakasini oshirishda faol ishtirok etish sohasida: milliy tabiat bogʻlari va ovchilik xoʻjaliklari uchun mutaxassislarni qayta tayyorlash, ularning malakasini oshirish boʻyicha oʻquv rejalari hamda mashgʻulotlarni oʻtkazish tartibi ishlab chiqilishida ishtirok etish; tizimda faoliyat yuritayotgan xodimlarning xorijiy davlatlarda malakasini oshirish boʻyicha Qoʻmitaga taklif kiritish;”; 10-bandning oʻn uchinchi xatboshisi quyidagi tahrirda bayon qilinsin: “milliy tabiat bogʻlari hududlariga kirish va ilmiy tadqiqotlar olib borish huquqini beruvchi ruxsatnomalar berish;”; 13-bandning oltinchi xatboshisi quyidagi tahrirda bayon qilinsin: “milliy tabiat bogʻlari, ovchilik xoʻjaligi direktorlarining ilmiy ishlar boʻyicha oʻrinbosarlari, oʻrinbosarlar — bosh nozirlar, bosh oʻrmonbegilar, bosh buxgaltyerlarni xoʻjalik rahbarlarining tavsiyasiga binoan Qoʻmita bilan kelishgan holda lavozimga tayinlaydi va lavozimidan ozod qiladi”. 5. 4-ilovaning matni quyidagi tahrirda bayon qilinsin: Ilmiy kengash Direktor Direktorning ilmiy ishlar boʻyicha oʻrinbosari Direktorning umumiy ishlar va tajriba stansiyalari boʻyicha oʻrinbosari Malaka oshirish markazi 3 Ilmiy kotib 1 Ihota oʻrmonlari va oʻrmon melioratsiyasi laboratoriyasi 5 (3) Buxgalteriya hisobi va rejalashtirish boʻlimi 2 Darxon ilmiy-tajriba stansiyasi Seleksiya, urugʻchilik va koʻchatchilik laboratoriyasi 4 (2) Oʻrmon va oʻrmon meliorativ tadbirlarini mexanizatsiyalash laboratoriyasi 2 Qoraqum ilmiy-tajriba stansiyasi Bosh yuriskonsult 1 Dorivor oʻsimliklar dehqonchiligi laboratoriyasi 3 (1) Buxoro ilmiy-tajriba stansiyasi Kadrlar boʻyicha mutaxassis 1 Oʻrmonlarni himoya qilish laboratoriyasi 3 (1) Qoʻqon ilmiy-tajriba stansiyasi Sertifikatlash va marketing boʻlimi 2 Oʻrmon tuproqshunosligi va agrokimyo laboratoriyasi 2 “In vitro” laboratoriyasi 6 (4) Pistachilik ilmiy-tajriba stansiyasi Axborot-tahlil boʻlimi 2 Markaziy urugʻchilik tahlili laboratoriyasi 4 (2) Andijon filiali Oʻrmon iqtisodiyoti boʻlimi 2 Hududiy urugʻchilik laboratoriyalari 8 (4) Choʻl hududlarida oʻrmonchilikni rivojlantirish ilmiy markazi Ilmiy kutubxona 1 (1) Oʻrmon xoʻjaligini rivojlantirish innovatsiya markazi 6. 5-ilovada: 7-banddagi “Zangiota” soʻzi “Toshkent” soʻzi bilan almashtirilsin; 21-band quyidagi tahrirda bayon qilinsin: “21. Institutning xoʻjalik hisobidan olgan daromadlari, shuningdek, Oʻrmon xoʻjaligini rivojlantirish jamgʻarmasidan ajratmalar hisobiga tushadigan mablagʻlar institut moddiy-texnika bazasini mustahkamlash, ijtimoiy-iqtisodiy rivojlantirish, xodimlarni moddiy ragʻbatlantirish, ilmiy xodimlarni tayyorlash, kadrlarni qayta tayyorlash va ularning malakasini oshirishga sarflanadi”. 7. 6-ilovaning 5-bandida: “e” kichik band oʻz kuchini yoʻqotgan deb hisoblansin; “n” kichik bandning birinchi xatboshisi quyidagi tahrirda bayon qilinsin: “oʻrmon fondi yerlarida (milliy tabiat bogʻlari, ovchilik, oʻrmon va ixtisoslashtirilgan xoʻjaliklar inspektorlari va egyerlari tomonidan aniqlangan huquqbuzarliklardan tashqari) hayvonot va oʻsimlik dunyosi toʻgʻrisidagi qonun hujjatlari buzilishini aniqlagan shaxslarga ularning familiyasi, ismi, otasining ismi, STIR, yashash joyi, telefon raqami koʻrsatilgan, pasportining nusxasi, bank hisobvaragʻi ilova qilingan murojaati asosida quyidagi miqdorlarda mukofotlar toʻlash:”; “t” kichik band quyidagi tahrirda bayon qilinsin. “t) milliy tabiat bogʻlari va ovchilik xoʻjaliklarini, shuningdek, Dorivor oʻsimliklarni yetishtirish va qayta ishlash ilmiy-ishlab chiqarish markazini boshqarishning budjetdan tashqari qismini moliyalashtirish va saqlab turish”; “u” kichik band “mukofotlar” soʻzidan keyin “berish, shuningdek, bayram tadbirlarini amalga oshirish bilan bogʻliq xarajatlarni qoplash” soʻzlari qoʻshilsin; quyidagi mazmundagi “ch” kichik band qoʻshilsin: “ch) Jamgʻarma umumiy tushumlarining 5 foizi miqdorida Oʻrmon xoʻjaligi ilmiy-tadqiqot instituti va uning tizimidagi ilmiy tashkilotlarga yoʻnaltirish”. 8. 7-ilovada: a) 2-bandda: toʻrtinchi va beshinchi xatboshilar quyidagi tahrirda bayon qilinsin: “Oʻrmon xoʻjaligi davlat qoʻmitasi tizimidagi respublika tashkilotlari (Milliy tabiat bogʻlari va ovchilik xoʻjaliklari boshqarmasi, Dorivor oʻsimliklarni yetishtirish va qayta ishlash ilmiy-ishlab chiqarish markazi, “Oʻrmonloyiha” loyihalash instituti, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi, Oʻrmon xoʻjaligi ilmiy-tadqiqot instituti), Qoraqalpogʻiston Respublikasi oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari xodimlari mehnatiga haq toʻlash 3-ilovaga; Davlat oʻrmon xoʻjaliklari, davlat ovchilik xoʻjaliklari, milliy tabiat bogʻlari xodimlari mehnatiga haq toʻlash 4-ilovaga”; b) 5-bandga quyidagi mazmundagi xatboshi qoʻshilsin: “Bunda Qoʻmita markaziy apparati xodimlarining umumiy ish staji uchun oylik ish haqiga (beriladigan ustama mablagʻlarini hisobga olgan holda) oylik ustamalar shtatlar jadvaliga muvofiq har oyda toʻlanadi”; v) quyidagi mazmundagi 81-band qushilsin: “81. Xizmat vazifalarini sidqidildan va samarali bajarib kelayotgan tashabbuskor Qoʻmita markaziy apparati xodimlariga lavozim maoshining (ragʻbatlantiruvchi koeffitsiyentni hisobga olgan holda) 200 foizigacha hamda hududiy boʻlinmalar xodimlariga, jumladan, noqulay ob-havo va tabiiy sharoitda ishlayotgan oʻrmonchilarning ish haqlariga qoʻshimcha 100 foizgacha miqdorda har oylik ustamalar belgilanishi mumkin. Ustamaning aniq miqdori va uni berish tartibi Oʻrmon xoʻjaligi davlat qoʻmitasi raisi tomonidan belgilanadi”; g) Nizomga 3-ilovaning nomi quyidagi tahrirda bayon qilinsin: “Oʻrmon xoʻjaligi davlat qoʻmitasi tizimidagi respublika tashkilotlari (Milliy tabiat bogʻlari va ovchilik xoʻjaliklari boshqarmasi, Dorivor oʻsimliklarni yetishtirish va qayta ishlash ilmiy-ishlab chiqarish markazi, “Oʻrmonloyiha” loyihalash instituti, “Oʻrmonqurilish” davlat unitar korxonasi, “Oʻrmontexnoservis” davlat unitar korxonasi, Oʻrmon xoʻjaligi ilmiy-tadqiqot instituti), Qoraqalpogʻiston Respublikasi oʻrmon xoʻjaligi qoʻmitasi va viloyatlar oʻrmon xoʻjaligi boshqarmalari xodimlari mehnatiga haq toʻlash”; d) Nizomga 4-ilovaning nomi quyidagi tahrirda bayon qilinsin: “Davlat oʻrmon xoʻjaliklari, davlat ovchilik xoʻjaliklari, milliy tabiat bogʻlari xodimlari mehnatiga haq toʻlash”.